EkBass/fiwiki-20250220-pages-articles huggingface dataset:
Reckless

Reckless voi tarkoittaa ainakin seuraavia: * Trocadero (Reckless), Victor Flemingin ohjaama elokuva vuodelta 1935 * Kovis (Reckless), James Foleyn ohjaama elokuva vuodelta 1984 * Reckless, Norman Renén ohjaama elokuva vuodelta 1995 * Reckless, brittiläinen televisiosarja vuodelta 1997 * Reckless, yhdysvaltalainen televisiosarja vuodelta 2014 * Reckless, Bryan Adamsin musiikkialbumi vuodelta 1984.
Elisabetin kirkko (Hamina)

Elisabetin kirkko oli Haminassa sijainnut kirkkorakennus. Kirkko toimi Haminan ruotsin- ja saksankielisen väestön kirkkona.Vehkalahden ja Haminan seurakuntien historia Elisabetin kirkko rakennettiin tulipalossa tuhoutuneen Ulrika Eleonoran kirkon paikalle vuosina 1748–1751.1700-luvun taidehistoriaa Elisabetin kirkko vuorostaan tuhoutui Haminan palossa vuonna 1821 ja sen paikalle rakennettiin ortodoksinen Pietari-Paavalin kirkko vuonna 1837.Haminan kaupunki == Lähteet == Luokka:Suomen puukirkot Luokka:Haminan entiset kirkkorakennukset
Mauro Barella

Mauro Barella (s. 12. joulukuuta 1956) on entinen italialainen yleisurheilija. Hänen päälajinsa oli seiväshyppy. Barella sijoittui Los Angelesin 1984 olympialaisten seiväshypyssä kahdeksanneksi tuloksella 530 cm. Aiemmin saman vuoden heinäkuussa hän paransi Renato Dionisin 12 vuotta vanhaa Italian ennätystä hyppäämällä ensin Formiassa tuloksen 549 cm ja viisi päivää myöhemmin Roomassa tuloksen 550 cm. Sisäratojen EM-kilpailuissa 1982 Milanossa hän sijoittui seitsemänneksi tuloksella 540 cm. ==Lähteet== * * * Luokka:Italialaiset seiväshyppääjät Luokka:Vuonna 1956 syntyneet Luokka:Elävät henkilöt
Giacomo Crosa

Giacomo Crosa (s. 11. tammikuuta 1947) on entinen italialainen yleisurheilija. Hänen päälajinsa oli korkeushyppy. Crosa hyppäsi toukokuussa 1968 Roomassa uuden Italian korkeushyppyennätyksen 212 cm. Saman vuoden lokakuussa Méxicon olympialaisten karsinnassa hän ensin sivusi ennätystään ja paransi sen sitten lukemiin 214 cm. Jälkimmäisen tuloksen hän hyppäsi myös loppukilpailussa ja sijoittui kuudenneksi. Hän oli kaikkien aikojen ensimmäinen olympialaisissa kahdeksan parhaan joukkoon yltänyt italialainen korkeushyppääjä. ==Lähteet== * * Luokka:Italialaiset korkeushyppääjät Luokka:Vuonna 1947 syntyneet Luokka:Elävät henkilöt
Mel Winkler

Mel Winkler (23. lokakuuta 1941 – 11. kesäkuuta 2020) oli yhdysvaltalainen näyttelijä. Hänet tunnetaan ehkä parhaiten Aku Akun ääninäyttelijänä Crash Bandicoot -pelisarjassa. ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1941 syntyneet Luokka:Vuonna 2020 kuolleet
Itäinen Nusa Tenggara

Itäinen Nusa Tenggara () on Indonesian provinssi. Se sijaitsee Pienillä Sundasaarilla ja kattaa saariston itäosan. Provinssi koostuu yli 550 saaresta. Suurimmat saaret ovat Flores, Sumba ja Timor. Timorin saaresta Indonesialle kuuluu saaren länsiosa ja saaren itäosassa on Itä-Timor. Provinssin alueella asuu 4,6 miljoonaa ihmistä. Runsaslukuisimmat väestöryhmät ovat atonit, manggalait ja sumbalaiset. == Lähteet == Luokka:Indonesian provinssit
Binghamton Senators

Binghamton Senators oli yhdysvaltalainen jääkiekkojoukkue joka pelasi AHL:ssä. Joukkue toimi Ottawa Senatorsin farmijoukkueena. Kotiottelunsa joukkue pelasi Broome County Veterans Memorial Arenalla, Binghamtonissa. ==Historia== Binghamton Senators tunnettiin aiemmin nimillä New Haven Nighthawks (1972–1992), New Haven Senators (1992–1993), Prince Edward Island Senators (1993-1996). Binghamtonissa aiemmin pelanneita joukkueita: *Broome Dusters (NAHL 1973–1977) *Binghamton Dusters (1977–1980) *Binghamton Whalers (1980–1990) *Binghamton Rangers (1990–1997) *B.C. Icemen UHL (1997–2002) ==Tunnettuja pelaajia== * Cody Bass *Brandon Bochenski *Patrick Eaves *Ray Emery *Alexandre Giroux *Denis Hamel *Chris Kelly *Brian McGrattan *Chris Neil *Christoph Schubert *Jason Spezza *Antoine Vermette *Anton Voltšenkov *Jeremy Yablonski ==Aiheesta muualla== * Joukkueen virallinen sivusto * binghamtonhockey.net - Hockey history of the Binghamton, New York region * The Internet Hockey Database - Binghamton Senators Luokka:Yhdysvaltalaiset jääkiekkoseurat Luokka:Ottawa Senators Luokka:Entiset AHL-seurat Luokka:Vuonna 2002 perustetut urheiluseurat
Seychellien pitkäkarva

Seychellien pitkäkarva on uusi itämainen kissarotu. Siitä on olemassa myös lyhytkarvainen versio, Seychellien lyhytkarva. Yhdessä näistä roduista käytetään nimeä Seychellois. ==Alkuperä== Seychellois-rodun alkuperä on Englannissa. Ensimmäiset rodun edustajat kasvatettiin 1980-luvulla Pat Turnerin Scintilla-kissalassa. Turner yritti yhdistää naamion, valkolaikun ja itämaisen tyypin, ja käytti kantakissoina kahta valkolaikkupersialaista ja kahta siamilaista. Jotkut ovat väittäneet, että kyseessä olisi ollut vahinkoastuminen. Yhdysvalloissa taas yhdistettiin samoihin aikoihin siamilaisia ja amerikkalaisia lyhytkarvoja, ja tuloksena saatiin ensimmäiset bicolor-itämaiset. Myöhemmin valkolaikkujen kasvatuksessa on Euroopassa käytetty myös cornish rex-kissoja. Peittyvä naamiotekijä on säilynyt mukana siamilaiskissojen käytöstä johtuen, ja niinpä valkolaikkuitämaisten pentueisiin on syntynyt myös naamiollisia pentuja. Nykyinen seycellois on sekoitus tätä kaikkea, mutta eniten niitä saadaan valkolaikkuitämaisten pentuissa. ==Ulkonäkö== Seychellois on naamiollinen, valkolaikkuinen itämainen kissa, jonka silmät ovat siniset. Naamiollisuus tarkoittaa sitä, että kissan pointit (sukat, häntä, naamio ja korvat) ovat tummemmat kuin vartalo. Tyyppi ja hyväksytyt värit ovat samat kuin siamilaisella ja balineesilla. Seychellien pitkäkarva on kuten siamilainen kahta seikkaa lukuun ottamatta: turkin pituus ja valkolaikut naamiovärityksen lisäksi. Sen turkki on silkkimäinen. Se on lyhyempi lyhyempi vartalolta, ja karvat ovat pidemmät kaulurissa, pöksyissä sekä hännässä. ==Luonne== Seychellien kissat ovat luonteeltaan vilkkaita, sosiaalisia ja hellyydenkipeitä; niinpä ne nauttivatkin sylissä kehräämisestä ja kodin askareisiin osallistumisesta. ==Aiheesta muualla== *Siam-Orient Kissayhdistys Ry *Seychellien pitkäkarva Suomen Kissaliiton sivustolla *FIFen rotumääritelmä *Oricat ry Luokka:Kissarodut
Klymenos

Klymenos (, ) on kreikkalaisessa mytologiassa usean eri mieshahmon nimi. * Klymenos oli Presbonin poika ja Boiotia Orkhomenoksen kuningas.Apollodoros: Bibliotheke ('Kirjasto') 2.4.11 (engl. käännös).Pausanias: Periegesis tes Hellados ('Kreikan kuvaus') 9.37.1 (engl. käännös). * Klymenos, joko Skhoinoksen poika ja Arkadian kuningas,Hyginus: Fabulae ccxlii (engl. käännös). tai Teleuksen poika ja Argoksen kuningas.Parthenios: Erotika Pathemata 13 (engl. käännös). Hänellä oli erityisen kaunis tytär, Harpalyke, jonka hän pakotti insestiin kanssaan. Harpalyken tultua naimaikään hän antoi tyttärensä vaimoksi Alastorille, mutta katui tätä myöhemmin ja haki tyttärensä takaisin elääkseen ikään kuin tämän miehenä. Kostaakseen isänsä rikoksen Harpalyke tappoi joko nuoremman veljensä tai isänsä kanssa saadun poikansaHyginus: Fabulae ccxlvi (engl. käännös). ja valmisti tästä ruuan isälleen. Teon jälkeen hän pyysi jumalilta päästä pois ihmiselosta ja hänet muutettiin linnuksi. Klymenos puolestaan surmasi itsensä ymmärrettyään perhekuntansa kohtalon. * Klymenos, Kardiin poika, saapui Kreetalta Elikseen noin viisikymmentä vuotta Deukalionin vedenpaisumuksen jälkeen perustaakseen Olympian kisat ja tehdäkseen alttarin esi-isälleen Herakleelle.Pausanias: Periegesis tes Hellados ('Kreikan kuvaus') 5.8.1 (engl. käännös). * Klymenos oli Hyginuksen mukaan Faethonin isä, Helioksen poika ja Meropen puoliso.Hyginus: Fabulae cliv (engl. käännös). * Klymenos oli Foroneuksen poika.Pausanias: Periegesis tes Hellados ('Kreikan kuvaus') 2.35.4 (engl. käännös). * Klymenos on yksi Haadeksesta käytetyistä nimistä. == Lähteet == Luokka:Kreikkalainen mytologia
Marco Schivo

Marco Schivo (s. 6. toukokuuta 1949) on entinen italialainen yleisurheilija. Hänen päälajinsa oli korkeushyppy. Schivo sijoittui korkeushypyssä 15:nneksi Helsingin EM-kilpailuissa 1971 tuloksella 208 cm. Münchenin 1972 olympialaisissa hän sijoittui 17:nneksi tuloksella 210 cm. ==Lähteet== * * Luokka:Italialaiset korkeushyppääjät Luokka:Vuonna 1949 syntyneet Luokka:Elävät henkilöt
Giordano Ferrari

Giordano Ferrari (s. 23. tammikuuta 1956) on entinen italialainen yleisurheilija. Hänen päälajinsa oli korkeushyppy. Ferrari sijoittui korkeushypyssä kymmenenneksi Rooman EM-kilpailuissa 1974 tuloksella 210 cm. Katowicen sisäratojen EM-kilpailuissa 1975 hän sijoittui seitsemänneksi tuloksella 216 cm. Toukokuussa 1975 Fiorano Modenesessa hän sivusi ulkoratojen Italian ennätystä 220 cm. ==Lähteet== * * * Luokka:Italialaiset korkeushyppääjät Luokka:Vuonna 1956 syntyneet Luokka:Elävät henkilöt
Gianfranco Mariani

Gianfranco Mariani (s. 4. heinäkuuta 1944) on italialainen yleisurheilija. Hänen päälajinsa oli seiväshyppy. Mariani sijoittui seiväshypyssä 11:nneksi Ateenan EM-kilpailuissa 1969 tuloksella 470 cm. == Lähteet == * ===Viitteet=== Luokka:Italialaiset seiväshyppääjät Luokka:Vuonna 1944 syntyneet Luokka:Elävät henkilöt
Silvio Fraquelli

Silvio Fraquelli (s. 25. kesäkuuta 1952 Asti)Silvio Fraquelli Sports Reference LLC. on italialainen yleisurheilija. Hänen päälajinsa oli seiväshyppy. Fraquelli sijoittui seiväshypyssä 14:nneksi Rooman EM-kilpailuissa 1974 tuloksella 480 cm. Hän voitti viisi Italian mestaruutta vuosina 1972–1976. ==Lähteet== * * ===Viitteet=== Luokka:Italialaiset seiväshyppääjät Luokka:Vuonna 1952 syntyneet Luokka:Elävät henkilöt
Korrelaatti

Korrelaatti on sana, lauseke tai lause, johon pronomini viittaa. Lauseita on korrelaattien kohdalla kahdenlaisia: korrelaatittomia lauseita ja sellaisia, joista korrelaatti löytyy. Esimerkkilauseiden korrelaatit on lihavoitu ja pronominit kursivoitu. 1\. Ei korrelaattia: * Tässä se nyt on. * Täällä jotkut kävivät. 2\. Korrelaatti löytyy: * Jaakko pelasi jalkapalloa pallolla, joka oli puhjennut. * Kalle ajoi mopolla. Hän oli ostanut sen rahoilla, jotka hän oli hankkinut kesätöistä. == Lähteet == Luokka:Lauseoppi
Mikko Talvitie

Mikko Talvitie (29. heinäkuuta 1945 Lapua – 17. maaliskuuta 2005 Vantaa) oli ilmailulaitoksen pääjohtaja vuodesta 1991 kuolemaansa saakka. Talvitie valmistui diplomi-insinööriksi Teknillisessä korkeakoulussa vuonna 1970. Liikenneministeriön tutkijana hän toimi vuosina 1971–1975, rakennusneuvoksena (1976–1984) ja apulaisosastopäällikkönä 1988–1991. Talvitie toimi ilmailuhallituksen suunnittelijana vuosina 1975–1976. Talvitie toimi myös vuosina 1983–1985 valtion liikelaitoskomitean pääsihteerinä sekä Tielaitoksen johtokunnan varapuheenjohtajana 1990–1991. Vuosina 1991–1998 hän toimi ilmatieteenlaitoksen johtokunnan puheenjohtajana. Hän kuului yhteiseurooppalaisen lennonjohto-organisaation Eurocontrolin neuvostoon vuosina 2002–2004. Sotilasarvoltaan hän oli luutnantti ja palkittu korkein suomalaisin kunniamerkein. Mikko Talvitie kuoli maaliskuussa 2005 sattuneessa auto-onnettomuudessa 59-vuotiaana. == Lähteet == Luokka:Suomalaiset insinöörit Luokka:Suomalaiset virkamiehet Luokka:Liikenneonnettomuudessa kuolleet Luokka:Vuonna 1945 syntyneet Luokka:Vuonna 2005 kuolleet
Roberto Mazzucato

Roberto Mazzucato (s. 13. maaliskuuta 1954) on entinen italialainen yleisurheilija. Hänen päälajinsa oli kolmiloikka. Mazzucato sijoittui kolmiloikassa kahdeksanneksi Ateenan EM-kilpailuissa 1982 tuloksella 16,13 cm. Sisäratojen EM-kilpailuissa hän sijoittui neljä kertaa kahdeksan parhaan joukkoon: seitsemänneksi San Sebastiánissa 1977 (tulos 16,00) ja Wienissä 1979 (16,13) sekä kahdeksanneksi Milanossa 1982 (16,31) ja Budapestissa 1983 (15,99). ==Lähteet== * * Luokka:Italialaiset kolmiloikkaajat Luokka:Vuonna 1954 syntyneet Luokka:Elävät henkilöt
Tuulilasinpyyhin

Tuulilasinpyyhin on laite, jolla ajoneuvon tuulilasilta saadaan pyyhittyä kosteutta tai rajoitetusti muuta näkyvyyttä haittaavaa likaa. Autoissa pyyhintä on yleisimmin toteutettu tuulilasin alareunaan nivelöidyillä varsilla, joihin asennetut kumiset lastat eli pyyhkimensulat liukuvat lasin pinnalla kuivaten veden. Nykyään tuulilasinpyyhkimet toimivat sähköllä, aiemmin oli käytössä monia eri ratkaisuja. Pyyhintä aiheuttaa aikaa myöten väistämättä tuulilasin kulumista ja naarmuuntumista, jolloin näkyvyys heikkenee. Tämä johtuu ajoneuvojen nostattamasta tie- tai asfalttipölystä, joka kulkeutuu tuulilasille ja hankautuu pyyhittäessä lasia vasten. Haittaa voidaan jossain määrin vähentää käyttämällä riittävästi vettä tuulilasin pesuun. Tätä varten ajoneuvot on varustettu tuulilasinpesimellä eli kansanomaisesti pissapojalla. Kuminen sulka on myös kuluva osa, joka tulee vaihtaa aika ajoin uuteen. Autojen tuulilasinpyyhkimet toimivat yleensä useammalla eri nopeudella, ja normaalisti on käytössä myös niin sanottu tihkuasento, jolloin pyyhkäisyjen välillä on tauko, jonka pituus on useimmiten säädettävissä. Uudempaa tekniikkaa on sadetunnistin, joka havaitsee tuulilasille putoavan sadepisaran käynnistäen pyyhinnän automaattisesti. Keksijä J. H. Apjohn kehitti vuonna 1903 pyyhkimen, jonka kaksi harjaa tekivät tuulilasilla pystysuoraa edestakaista liikettä. Mary Andersonin on sanottu keksineen Yhdysvalloissa vipuun perustuvan pyyhkimen, johon hän sai patentin vuonna 1903. Se kohtasi aluksi vastustusta, mutta siitä tuli yleinen kaikissa amerikkalaisissa autoissa vuoteen 1916 mennessä. File:scheibenwischer1.svg| File:scheibenwischer2.svg| File:scheibenwischer9.svg| File:scheibenwischer3.svg| File:scheibenwischer4.svg| File:scheibenwischer5.svg| File:scheibenwischer8.svg| File:scheibenwischer7.svg| File:scheibenwischer6.svg| File:scheibenwischer10.svg| Luokka:Autotekniikka
Jared Staal

Jared Staal (s. 21. elokuuta 1990 Thunder Bay, Kanada) on kanadalainen uransa lopettanut jääkiekkoilija. Hänen pelipaikkansa on oikea laitahyökkääjä. Sudbury Wolves varasi Jared Staalin OHL:n vuoden 2006 varaustilaisuudessa 11. pelaajana. Hän siirtyi heti kaudeksi 2006–2007 Wolvesiin pelaamaan. Myös hänen veljensä Marc pelasi tuolloin seurassa. Phoenix Coyotes varasi Staalin vuoden 2008 varaustilaisuudessa 49. pelaajana. Jared Staal on ainoa Staalin kiekkoilevista veljeksistä, joka ei ole tullut varatuksi NHL:n varaustilaisuuden ensimmäisellä kierroksella. ==Yksityiselämä== Staal on sukutaustaltaan hollantilainen. Jared on kahden veljensä, Jordanin sekä Ericin kanssa päässyt pelaamaan samaan aikaan NHL-seura Carolina Hurricanesissa. Hänellä on veli Marc, joka pelaa Detroit Red Wingsissä. Jared on veljesnelikon nuorin. ==Lähteet== * ===Viitteet=== Luokka:Kanadalaiset jääkiekkoilijat Luokka:Arizona Coyotesin varaamat pelaajat Luokka:Vuonna 1990 syntyneet Luokka:Elävät henkilöt
Introducing... The Beatles

Introducing... The Beatles on The Beatlesin ensimmäinen Yhdysvalloissa julkaistu albumi, jonka ensimmäisen version julkaisi Vee-Jay Records 10. tammikuuta 1964. Albumin toinen versio, joka erosi hieman kappaleiltaan ensimmäisestä versiosta, julkaistiin tasan kuukausi myöhemmin. Kaikki kappaleet ovat peräisin Isossa-Britanniassa ja muualla Euroopassa edellisvuonna julkaistulta albumilta Please Please Me. Vuoden 1964 loppuun mennessä albumia oli myyty yli 1,3 miljoonaa kappaletta. ==Kappaleet== A-puoli # # # # # # #*Versiolla 2: B-puoli # * #*Versiolla 2: # # # # # ==Kokoonpano== ===The Beatles=== *John Lennon – kitara, laulu *Paul McCartney – bassokitara, laulu *George Harrison – kitara, laulu *Ringo Starr – rummut, laulu *George Martin – piano kappaleessa ”Baby It’s You” ===Vierailijat=== *Andy White – rummut kappaleissa ”Love Me Do” ja ”P.S. I Love You” ==Lähteet== Luokka:The Beatlesin albumit Luokka:Vuoden 1964 albumit
Angiolo Profeti

Angiolo Profeti (23. toukokuuta 1918 Castelfiorentino – 1981) oli italialainen yleisurheilija. Hänen päälajinsa oli kuulantyöntö. Profeti saavutti Brysselin EM-kilpailuissa 1950 kuulantyönnössä hopeaa tuloksella 15,16 m. Hän hävisi Islannin Gunnar Husebylle yli 1,5 metrillä. Helsingin olympialaisissa 1952 Profeti sijoittui kuulantyönnössä 12:ksi tuloksella 14,74 m. Profeti voitti kuulantyönnössä Italian mestaruuden vuosina 1938–1942 sekä 1945–1954. Yksikään toinen kuulantyöntäjä ei ole yltänyt viiteentoista Italian mestaruuteen. Hän paransi Italian ennätystä ensimmäisen kerran heinäkuussa 1938 Bolognassa tehdessään tuloksen 14,38 m. Vuonna 1939 hän ylitti 15 metrin rajan tuloksellaan 15,37 m. Viimeisen seitsemästä Italian ennätyksestään hän työnsi Milanossa 8. kesäkuuta 1952, jolloin tulos oli 15,425 m. Kiekonheiton Italian mestaruuden Profeti voitti vuonna 1940. ==Lähteet== * * ===Viitteet=== Luokka:Italialaiset kuulantyöntäjät Luokka:Italialaiset kiekonheittäjät Luokka:Vuonna 1918 syntyneet Luokka:Vuonna 1981 kuolleet
Aventaminen

Aventaminen on lastuavan työstön menetelmä, jossa monileikkuinen työkalu, avennin, vedetään tai työnnetään reiän läpi tai työkappaleen ulkopintaa pitkin. Työkalun muoto jää työkappaleeseen. Riippuen poistettavasta ainemäärästä ja lastuttavan muodon monimutkaisuudesta, voidaan joutua käyttämään useampia aventimia. Avennettaessa useat pääsärmät lastuavat samanaikaisesti. Siksi lastuamisvoimat ovat suuret.Erkki Ihalainen et al. Valmistustekniikka 487. 5. uud. p., Espoo, Otatieto 1995. ISBN 951-672-205-9 Avennustyökaluja on erilaisia koon, hinnan, haluttujen toleranssien mukaan. Aventamisen tulos on hyvä sekä pinnan laadun kannalta että mittatarkkuuden suhteen. Vaikka työkalut ovat kalliita, avennus on yleensä kannattavampaa muihin menetelmiin verrattuna korkealaatuisia tuotteita valmistettaessa. ==Lähteet== ==Aiheesta muualla== *Veli-Pekka Peljo, Avartaminen ja aventaminen, Aventaminen luvusta 6. alkaen Luokka:Valmistustekniikka
Kameramies

thumb|250px|Kameramies kuvaa Kamasa Drag Race Week -kiihdytyskilpailua Alastaron moottoriradalla kesäkuussa 2012. Kameramies () on televisio- ja elokuvauksessa käytettävä ammattinimike. Toisinaan käytetään myös nimitystä kameraoperaattori. Kameramiehet voivat olla miehiä tai naisia. ==Kameramies television monikameratuotanossa== Monikameratuotannossa kameramiehet toteuttavat ohjaajan ja kuvaajan suunnitelmia. Usein kuvat on suunniteltu tarkasti etukäteen ohjaajan ja kuvaajan suunnittelupalavereissa. Niin on syntynyt kuvakäsikirjoitus (tai ohjaajan käsikirjoitus tai kuvausvalmis käsikirjoitus). Sen perusteella kuvaussihteeri on tehnyt kameramiehille kameralistat, joitten mukaan kameramiehet työskentelevät s. 327. Kameramiehelle jää kuitenkin paljon tilaa oman luovuuden käyttöön. Kuvaustilanteessa kuvaaja on kameramiesten työnjohtaja. Improvisoiduissa toteutuksissa eli ohjelmissa, joissa tarkkaa kuvasuunnitelmaa ei ole voitu tehdä, kameramiehet toisaalta tarjoavat kuvia ohjaajalle, toisaalta ohjaaja pyytää kameramiehiltä tietynlaisia kuvia s. 123. Kameramiehen työvälineenä on videokamera, joka on videokaapelilla tai linkillä yhdistetty kuvatarkkaamoon ja tv-ohjaamoon. Erikoistapauksissa kameramies voi käyttää kauko-ohjattavaa kameraa. Silloin kameramies operoi kameraa kauko-ohjauslaitteilla etäällä kuvauspaikasta usein kuvatarkkaamossa tai ohjaamossa ss. 107-124. Ohjaajan, kuvaussihteerin, kuvaajan ja kameramiesten välillä on komentoyhteys. Ohjaajalla, kuvaussihterillä ja kuvaajalla on mikrofoni ja kameramiehillä kuulokkeet. Ohjaaja ja kuvaussihteeri antavat ohjeita erityisellä komentokielellä, eräänlaisella koodikielellä.s. 334 ==Kameramies television yksikameratuotannossa ja elokuvatuotannossa== Yksikameratuotannossa ja elokuvauksissa kameramies on kuvaajan assistentti. Hän auttaa kuvauskaluston siirroissa sekä valojen ja kameran rakentamisessa. Kuvaaja suorittaa varsinaisen kuvauksen. Joskus kameramies voi myös tehdä yksinkertaisimpia kuvaustehtäviä. == Lähteet == * Elokuvantaju: Kameramies === Viitteet === Luokka:Televisioalan ammatit Luokka:Televisiotuotanto
Kirstin talo

Kirstin talo on Vanhassa Raumassa sijaitseva historiallinen asuinrakennus ja nähtävyys. Kirstin taloa hallinnoi Rauman museo. Kirstin talo edustaa tyypillistä Vanhan Rauman parituparakentamista. Se on rakennettu todennäköisesti 1730- tai 1740-luvuilla, sillä kaupungin asemakartassa vuodelta 1756 mainitaan Kirsti asutuksi, kun se vielä 1720-luvun lopun asutuskartassa esiintyi autiotonttina. Kirstissä on viimeisimpänä asunut merimiesperhe, joten nykyinen sisustus on myös merihenkinen kuivattuine meritähtineen ja merimieskirstuineen. Kirstille oli valmiina myös muokkaussuunnitelma vuodelta 1901, mutta se jäi toteuttamatta. Kirsti on avoinna yleisölle toukokuun puolivälistä elokuun loppuun. == Lähteet == Luokka:Rauman nähtävyydet Luokka:Rauman rakennukset ja rakennelmat Luokka:Suomen kotimuseot Luokka:Vanha Rauma Luokka:Suomen 1700-luvulla rakennetut rakennukset ja rakennelmat
Silvano Meconi

Silvano Meconi (28. lokakuuta 1931 – 22. lokakuuta 2005) oli italialainen yleisurheilija. Hänen päälajinsa oli kuulantyöntö. Meconi sijoittui Tukholman EM-kilpailuissa 1958 kuulantyönnössä viidenneksi tuloksella 16,98 m. Hän hävisi pronssimitalisti Jiří Skoblalle 14 senttimetrin erolla. Toukokuussa 1959 hän paransi Euroopan ennätystä kolmasti: ensin 7. päivänä tulokseen 18,03 m ja sitten 24. päivänä tuloksiin 18,19 m ja 18,48 m. Meconi voitti Italian mestaruuden 13 kertaa vuosina 1955–1965 sekä 1967–1968. Enemmän Italian kuulantyöntömestaruuksia on vain Angiolo Profetilla. Meconi vei Profetilta Italian ennätyksen työntämällä 19. kesäkuuta 1955 Bolognassa tuloksen 15,82 m. Samana vuonna hän ylitti 16 metrin rajan, 17 metrin raja ylittyi vuonna 1956 ja 18 metriä rikkoutui vuonna 1959. Meconin henkilökohtaiseksi ennätykseksi jäi 18,82 metriä, jonka hän työnsi 10. elokuuta 1960. Se säilyi Italian ennätyksenä vuoteen 1969 saakka. ==Lähteet== * * Luokka:Italialaiset kuulantyöntäjät Luokka:Vuonna 1931 syntyneet Luokka:Vuonna 2005 kuolleet
Brenda Chapman

Brenda Chapman (1. marraskuuta 1962, Beason, Illinois) on yhdysvaltalainen animaattori ja käsikirjoittaja. Hän oli ensimmäinen yhdysvaltalainen naispuolinen animaatio-ohjaaja. Hänen ensimmäinen ohjauksensa oli Egyptin prinssi (1998), josta hän sai Annie-ehdokkuuden parhaasta ohjauksesta. Sitä ennen vuonna 1994 hän sai Annien Leijonakuningas-elokuvan käsikirjoituksesta. Chapman voitti vuonna 2013 Oscar -palkinnon parhaasta ohjauksesta elokuvalla Urhea (yhdessä Mark Andrewsin kanssa). Chapmanin puoliso on ohjaaja Kevin Lima. ==Filmografia== * Kuka viritti ansan, Roger Rabbit? (1988) * Pieni merenneito (1989) * Bernard ja Bianca Australiassa (1990) * Kaunotar ja hirviö (1991) * Leijonakuningas (1994) * Notre Damen kellonsoittaja (1996) * Egyptin prinssi (1998) * Fantasia 2000 (1999) * Tie El Doradoon (2000) * Kananlento (2000) * Autot (2006) * Urhea (2012) ==Lähteet== * ===Viitteet=== Luokka:Yhdysvaltalaiset animaattorit Luokka:Yhdysvaltalaiset elokuvakäsikirjoittajat Luokka:Oscar-palkinnon saajat Luokka:Vuonna 1962 syntyneet Luokka:Elävät henkilöt
Tv-ohjaamo

Tv-ohjaamo ( tai ) on television monikameratuotannossa tila, missä ohjaaja työskentelee kameraharjoituksen, nauhoituksen tai suoran lähetyksen aikana. Ohjaamo sijaitsee joko tv-studiossa tai ulkotuotantoautossa. Erikoistapauksissa tv-ohjaamo voidaan rakentaa muuallekin, kuten stadioneille tai jäähalleihin. Tv-ohjaamossa sijaitsee ohjaamon pöytä, minkä ääressä istuvat ohjaaja, kuvaussihteeri (uusi yleistynyt nimike: tuotantokoordinaattori http://yle.fi/aihe/artikkeli/2013/09/30/tuotantokoordinaattorin-paiva- docventures-kristiinan-tyota) ja mikseri, usein myös tuottaja. Heidän edessään on monitoripaneeli, missä näkyvät kaikkien ohjelmassa käytettävien kuvalähteitten kuvat kuten kameroitten tai videoinserttien. Paneelissa sijaitsevat myös uloslähtevä kuva ja esikatselumonitori. Monitorilla tarkoitetaan tässä tv-ruutua. Ohjaajalla ja kuvaussihteerillä on mikrofonit, joitten avulla he ovat komentoyhteydessä kameramiehiin, studio-ohjaajaan ja muihin tv-studion tarkkaamotiloihin kuten kuva- ja äänitarkkaamoon. Kuvaussihteeri varoittaa tulevista kuvista, äänistä ja muista ohjelman tapahtumista. Tv-ohjaaja ohjaa kameramiesten työskentelyä, valitsee ohjelmassa käytettävät kuvat, komentaa, ja mikseri leikkaa kuvat ohjelmaan. ss. 112-115 ss. 18-23 Joissakin tv-studioissa kaikki tarkkaamot sijaitsevat samassa tilassa. Ohjaamossa ovat siis myös kuva- ja valaistustarkkaamo sekä äänitarkaamo ja kuvanauhoituskoneet tai muut tallennusvälineet s. 20. ==Lähteet== Luokka:Televisiotuotanto Luokka:Tilat
Graafinen tekniikka

Graafinen tekniikka on tekniikan ala, joka käsittää asiantuntemuksen materiaaleista ja järjestelmistä painoviestinnässä sekä uusimmista digitaalisista painamistekniikoista ja esimerkiksi digitaalisen ja painetun viestinnän yhdistymisestä perinteisten painomenetelmien tuntemusta unohtamatta. Monikanavajulkaisemisen menetelmät ja painoviestinnän digitaaliset työnkulut ovat graafisen tekniikan keskeinen sisältö. Graafisen tekniikan insinööriopinnoissa painotuotteiden ulkoasun suunnittelun perusteet ovat myös osa opintoja. Opiskelija voi suuntautua joko digitaaliseen julkaisuun tai esimerkiksi pakkaustekniikkaan. == Katso myös == * Mediatekniikka ==Lähteet== Luokka:Viestintätekniikka Luokka:Kirjapainotaito
Carlo Lievore

Carlo Lievore (10. marraskuuta 1937 Carrè, Vicenza, Italia – 9. lokakuuta 2002 Torino, Italia) oli italialainen yleisurheilija. Hän piti 1960-luvulla keihäänheiton maailmanennätystä hallussaan kolmen vuoden ajan. Lievore sijoittui Tukholman EM-kilpailuissa 1958 keihäänheitossa 11:nneksi tuloksella 68,88 m, Belgradin EM-kilpailuissa 1962 kuudenneksi tuloksella 76,25 m sekä Budapestin EM-kilpailuissa 1966 12:nneksi tuloksella 72,06 m. Olympialaisissa hän oli parhaimmillaan yhdeksäs Roomassa 1960. Italian mestaruuden hän voitti vuosina 1957, 1959, 1960, 1961, 1964 ja 1969. Carlo Lievore paransi Italian ennätystä viidesti. Syyskuussa 1957 hän heitti Bolognassa maansa ennätyksen 74,00 m ja huhtikuussa 1958 Padovassa 74,98 m. Jälkimmäisessä kilpailussa hänen veljensä Giovanni Lievore paransi Italian ennätystä kolmasti ja voitti kilpailun tuloksella 79,98 m. Carlo Lievore otti ennätyksen takaisin heittämällä heinäkuussa 1960 Moskovassa tuloksen 81,14 m ylittäen 80 metrin rajan toisena italialaisena veljensä jälkeen. Neljä viikkoa myöhemmin Schiossa hän paransi ennätyksen lukemiin 83,60 m. Milanossa 1. kesäkuuta 1961 hän heitti maailmanennätyksen 86,74 m. Vasta heinäkuussa 1964 norjalainen Terje Pedersen heitti pidemmälle. Italian ennätyksenä Lievoren tulos säilyi kesäkuuhun 1983, jolloin Agostino Ghesini heitti yli 89-metrisen heiton. Vielä vuonna 1962 Lievore heitti tuloksen 83,65 m ja oli tuon vuoden maailmantilastossa kolmas kahden neuvostoliittolaisen takana. == Lähteet == * * === Viitteet === Luokka:Italialaiset keihäänheittäjät Luokka:Vuonna 1937 syntyneet Luokka:Vuonna 2002 kuolleet
Jousihartsi

Jousihartsi tai pelkkä hartsi on kovetettua pihkaa. Se tunnetaan myös nimillä kolofoni, tai joskus soittimen mukaan viulu-, sello- tai kontrabassohartsi.Taskutietojätti, Gummerus Jyväskylä 1986, ISBN 951-20-2776-3, sivu 991 Sitä hangataan viulujen, alttoviulujen, sellojen ja kontrabassojen jousiin kitkan lisäämiseksi, jolloin ääni syntyy helpommin. Hartsin kovuus riippuu soittimesta, jonka jouselle se on tarkoitettu. Jousihartsia tehdään kuumentamalla tuoretta pihkaa niin, että sen nestemäiset terpeenit haihtuvat. Se on läpikuultavaa ja vaihtelee väriltään keltaisesta mustaan. Hartsi on huoneenlämmössä kiinteää, mutta sulaa muutaman sadan asteen lämpötilassa. Hartsi koostuu pääasiassa erilaisista hartsihapoista. ==Lähteet== == Aiheesta muualla == *Rosin Decoded, Strings -lehti, tammikuu 2004 (Internet Archive) Luokka:Jousisoittimet Luokka:Hartsit
Giovanni Lievore

Giovanni Lievore (s. 20. maaliskuuta 1932 Vicenza, Italia) on entinen italialainen keihäänheittäjä. Lievore sijoittui keihäänheitossa Melbournen 1956 olympialaisissa kuudenneksi tuloksella 72,88 m. Tukholman EM-kilpailuissa 1958 hän sijoittui kahdeksanneksi tuloksella 73,38 m. Italian mestaruuden hän voitti vuosina 1956 ja 1958. Giovanni Lievore paransi Italian ennätystä kuudesti. Elokuussa 1956 hän heitti Padovassa tuloksen 71,00 m ja kuukautta myöhemmin Roomassa tuloksen 73,76 m. Vuonna 1957 hän menetti ennätyksen veljelleen Carlo Lievorelle. Padovassa 27. huhtikuuta 1958 veljekset paransivat yhdessä kilpailussa maansa ennätystä neljä kertaa: ensin Giovanni heitti tuloksen 74,03 m, sitten Carlo tuloksen 74,98 m, ja kaksi viimeistä ennätysparannusta merkittiin Giovannille lukemin 78,83 m ja 79,98 m. Roomassa 12. lokakuuta 1958 Giovanni Lievore ylitti ensimmäisenä italialaisena keihäänheittäjänä 80 metrin rajan tuloksellaan 80,72 m. Vuonna 1960 hän menetti maansa ennätyksen pysyvästi veljelleen. ==Lähteet== * * * * Luokka:Italialaiset keihäänheittäjät Luokka:Vuonna 1932 syntyneet Luokka:Elävät henkilöt
Erehdysten komedia

Erehdysten komedia (), aikaisemmalta suomennosnimeltään Hairahduksia, on William Shakespearen uransa alkuvaiheessa, noin 1589–1594 kirjoittama komedia. Se kertoo kahdesta identtisestä kaksosparista, jotka elävät veljistään tietämättä antiikin Kreikassa, Efesossa ja Syrakusassa. Dromio-nimiset kaksoset ovat Antifolus-nimisten kaksosten orjia. == Elokuvasovituksia == Näytelmästä on tehty useita mykkäelokuvia ja televisiosovituksia sekä elokuvaversio vuonna 2000.Imdb Vuonna 1978 tehdyssä versiossa on naispääosassa Judi Dench.Elonet == Katso myös == * Luettelo William Shakespearen näytelmien elokuvasovituksista == Suomennos == * == Lähteet == == Aiheesta muualla == * Shakespeare info. Luokka:Shakespearen näytelmät
Francesco Ziggiotti

Francesco Ziggiotti (s. 21. toukokuuta 1931) on italialainen keihäänheittäjä. Ziggiotti sijoittui Bernin EM-kilpailuissa 1954 keihäänheitossa 13:nneksi tuloksella 65,66 m. Hän voitti keihäänheiton Italian mestaruuden vuonna 1954 tuloksella 66,61 m. ==Lähteet== Luokka:Italialaiset keihäänheittäjät Luokka:Vuonna 1931 syntyneet Luokka:Mahdollisesti elävät henkilöt
Renzo Cramerotti

Renzo Cramerotti (s. 9. joulukuuta 1947 Trento) on italialainen keihäänheittäjä. Cramerotti sijoittui Helsingin EM-kilpailuissa 1971 keihäänheitossa 11:nneksi tuloksella 72,92 m. Välimeren kilpailuissa Cramerotti voitti kultaa 1971 ja saavutti pronssia 1975. Keihäänheiton Italian mestaruuden hän voitti vuosina 1970–1973 ja 1975–1977. ==Lähteet== Luokka:Italialaiset keihäänheittäjät Luokka:Vuonna 1947 syntyneet Luokka:Elävät henkilöt
6LoWPAN

6loWPAN on IPv6 matalan tehon langaton likiverkko. Lyhenne on muodostettu sanoista IPv6 over Low power Wireless Personal Area Networks . == Verkon rakenne == 6LoWPAN-arkkitehtuuri määrittää kolme eri tyyppistä verkkoa: yksinkertainen LoWPAN (), laajennettu LoWPAN () ja Ad hoc LoWPAN . * Ad Hoc -verkko ei ole kytköksissä Internetiin lainkaan, vaan toimii ilman infrastruktuuria. * Yksinkertainen verkko kytkeytyy IP-verkkoon yhden LoWPAN reunareitittimen () kautta. * Laajennettu verkko sisältää lisäksi useampia reunareitittimiä, jotka myös keskustelevat keskenään. Verkon osia ovat jäsenet ja reunareitittimet. Verkon jäsenet ovat joko isäntä- () tai reititinroolissa (), ja niillä kaikilla on oltava sama IPv6-osoitteen etuliite. Reunareitittimet puolestaan reitittävät liikennettä sisään ja ulos 6LoWPAN- verkosta. Ne voivat kytkeytyä myös IPv4-verkkoihin ja niissä on usein myös hallintaominaisuuksia koko IoT-ratkaisuun jonka osana 6LoWPAN-verkkoa käytetään. == Protokollat == 6LoWPAN protokollapino on samankaltainen kuin IPv6-protokollassa, mutta protokollaa on optimoitu matalan tehon langatonta verkkoa varten. Tästä johtuen esimerkiksi IPv6 ja 6LoWPAN protokollasovitusta pitää tehdä verkon reunareitittimillä yhteensopivuuden saavuttamiseksi. 6LoWPAN-verkko toimii IEEE 802.15.4 -standardin päällä Zigbeen tavoin. Viestien reitittämiseen reunareitittimen ja verkossa olevan jäsenten välillä käytetään joko Route-Over (IP-reititys) tai Mesh-Under (Wireless mesh- reititys) -menetelmiä. 6LoWPAN-verkossa käytetään kuljetuskerroksessa useimmiten vain UDP ja ICMP-protokollia, ja varsinainen sovellustason protokolla on usein sovelluskohtainen binääriprotokolla. == Lähteet == == Aiheesta muualla == *Internet Engineering Task Force (IETF) *6lowpan Working Group *6lowpan.tzi.org *www.6lowpan.org *6lowpan.net Luokka:Standardit
Troilus ja Cressida

Troilos ja Cressida () on William Shakespearen noin vuonna 1600 kirjoittama komedia tai tragedia. Se sijoittuu Troijan sodan aikaan, ja näytelmässä esiintyy Homeroksen kuvaamia hahmoja kuten Nestor ja Odysseus. Troilos on Troijan kuninkaan poika, joka rakastaa Cressidaa, mutta Cressidalla on tunteita myös Kreikan prinssi Diomedesta kohtaan. ==Elokuvasovituksia == Näytelmästä on tehty televisioversiot muun muassa vuonna 1966 ja 1981.IMDB == Suomennos == * == Lähteet == ==Aiheesta muualla== * Luokka:Shakespearen näytelmät
Claus von Bülow

Claus von Bülow (synt. Claus Cecil Borberg; 11. elokuuta 1926 Kööpenhamina, Tanska – 25. toukokuuta 2019 LontooEnid Nemy: Claus von Bülow Dies at 92; Society Figure in High-Profile Case The New York Times 30.5.2019.) oli brittiläis-tanskalais-saksalainen lakimies ja seurapiireissä tunnettu aatelismies, jota syytettiin vaimonsa murhasta. Hänen elämästään on tehty kirjoja ja elokuva Onnen kulissit, jonka pääosissa olivat Jeremy Irons ja Glenn Close. Claus von Bülow opiskeli lakia ja toimi nuoruudessaan Jean Paul Gettyn yksityissihteerinä. Hän meni naimisiin amerikkalaisen perijättären Martha ”Sunny” Sharp Crawfordin kanssa vuonna 1966. Vuonna 1980 Sunny von Bülow vaipui koomaan, ja aviomiestä syytettiin hänen murhayrityksestään insuliinin avulla. Kahden kohuoikeudenkäynnin jälkeen hänet vapautettiin syytteistä. Vaimo kuoli 6. joulukuuta 2008 oltuaan 28 vuotta koomassa.Kohuoikeudenkäynneistä tunnettu von Bulow kuoli. Digitoday. Ajankohta 7.12.2008. Viitattu 8.12.2008. Von Bülow’n isä oli tanskalainen teatterikriitikko Svend Borberg. Hänen äitinsä Jonna Borberg oli Tanskan oikeusministerinä 1900-luvun alussa toimineen Frits Bülow’n tytär ja aatelista von Bülow -sukua. Claus von Bülow alkoi myöhemmin käyttää sukunimenään äitinsä tyttönimeä. == Lähteet == == Aiheesta muualla == *NNDB Luokka:Brittiläiset julkisuuden henkilöt Luokka:Syytteistä vapautetut Luokka:Tanskalaiset henkilöt Luokka:Britanniantanskalaiset Luokka:Vuonna 1926 syntyneet Luokka:Vuonna 2019 kuolleet
Beatles ’65

Beatles '65 on The Beatlesin kuudes Yhdysvalloissa julkaistu albumi joulukuulta 1964. Suurin osa sen kappaleista on samoja kuin Euroopassa aiemmin samassa kuussa julkaistulla albumilla Beatles for Sale. ==Kappaleet== *Kaikki kappaleet kirjoittaneet John Lennon ja Paul McCartney, ellei toisin mainita. A-puoli # # # # # # B-puoli # * # # # # ==Kokoonpano== *John Lennon - rytmikitara, piano, laulu *Paul McCartney - bassokitara, piano, laulu *George Harrison - soolokitara, laulu *Ringo Starr - rummut, laulu *George Martin - piano ==Lähteet== Luokka:The Beatlesin albumit Luokka:Vuoden 1964 albumit
Tom Stiansen

Tom Stiansen (s. 3. syyskuuta 1970) on entinen norjalainen alppihiihtäjä, pujottelun maailmanmestarí. Hän edusti Asker Ski Clubia. Stiansen sijoittui Albertvillen olympialaisissa 1992 supersuurpujottelussa kahdeksanneksi. Sierra Nevadan MM-kilpailuissa 1996 hän oli pujottelussa kolmastoista. Sestrieren MM- kisoissa 1997 Stiansen voitti pujottelun maailmanmestaruuden viiden sadasosasekunnin erolla Sébastien Amiez'hin. Naganon olympialaisissa 1998 hän sijoittui pujottelussa neljänneksi ja Vailin MM-kilpailuissa 1999 suurpujottelussa 14:nneksi. Salt Lake Cityn olympialaisissa 2002 Stiansen oli pujottelussa kahdestoista ja St. Moritzin MM-kilpailuissa 2003 kahdeksas. Stiansen sijoittui maailmancupissa kaudella 1995–1996 toiseksi Kvitfjellin ja kolmanneksi Adelbodenin suurpujottelukilpailuissa. Seuraavalla kaudella hän saavutti uransa ainoan maailmancup-voiton Breckenridgen pujottelukilpailussa ja sijoittui lajin cup-pisteissä seitsemänneksi. Hän oli pujotteluosakilpailuissa lisäksi kolmas Yongpyongissa kaudella 1997–1998, Aspenissa kaudella 1998–1999 ja Madonna di Campigliossa kaudella 2001–2002 sekä toinen Kranjska Gorassa kaudella 2003–2004. Tom Stiansenin isä on 1960-luvun huippupikaluistelija Svein-Erik Stiansen. == Lähteet == * Luokka:Norjalaiset alppihiihtäjät Luokka:Vuonna 1970 syntyneet Luokka:Elävät henkilöt
Ricky Tomlinson

Ricky Tomlinson (oikealta nimeltään Eric Tomlinson; s. 26. syyskuuta 1939) on englantilainen näyttelijä. Suomessa hänet tunnetaan ehkä parhaiten esiintymisestään sarjoissa Sohvanvaltaajat ja Fitz ratkaisee. == Lähteet == Luokka:Englantilaiset näyttelijät Luokka:Vuonna 1939 syntyneet Luokka:Elävät henkilöt
Steinbach

Steinbach on kaupunki Manitoban provinssin kaakkoisosassa, Kanadassa. Kaupungissa on 11 000 asukasta. Vuosien 2001 ja 2006 välillä kaupungin asukasluku kohosi 19,9 %. Tämän vuoksi Steinbach on provinssin nopeimmin kasvava kaupunki. Steinbach on Manitoban 5. suurin asutusalue (2006). == Historia == Saksan kieltä puhuvat venäläiset mennoniitat perustivat vuonna 1874 Steinbachin (joka tarkoittaa Saksaksi kivikkoista puroa). Kaupungissa sijaitsee Mennonite Heritage Village -museo, joka esittelee varhaisten siirtolaisten arkea, työkaluja, rakennuksia ja jossa on uudelleen rakennettu kopio tuulimyllystä, joka on kaupungin tunnus. Edellinen kopio vuodelta 1972 tyylimyllystä tuhoutui 2001 tuhopoltossa. Steinbach tunnetaan myös autokaupunkina (), sillä vuonna 1914 kaupunkiin perustettiin läntisen Kanadan ensimmäinen Ford autoliike. Vuoteen 2003 saakka kaupungin alueella oli voimassa kieltolaki. Tuolloin laki kaatui täpärästi kansanäänestyksessä. == Talous == Steinbach on kaakkoisen Manitoban taloudellinen keskus. Palvelut ja vähittäiskauppa työllistävät suurimman osan kaupungin väestä. Kaupungissa sijaitsee myös suuria teollisuusyrityksiä, kuten lääketehdas Biovail, ikkunoita valmistava Loewen Windows ja veneitä valmistava Lund. Maatalous, joka on alueen alkuperäinen elikeino työllistää edelleen monia. == Liikenne == === Tieliikenne === Steinbach sijaitsee noin 50 km kaakkoon provinssin pääkaupungista Winnipegistä. Kaupungin maantieyhteydet muodostavat Trans- Kanadan valtatie itään ja länteen sekä Highway 12 etelään ja pohjoiseen. Highway 12 Steinbachista etelään yhdistää kaupungin Spraguen kautta Yhdysvaltoihin. Kaupungista on myös säännöllinen Grey Goose -linja-autoyhteys muualle Manitobaan. === Lentoliikenne === Kaupunki omistaa ja ylläpitää virallista Steinbachin lentoasemaa kaupungin pohjoispuolella. Sen asfalttipintainen pääkiitotie on 914 m pitkä ja 23 m leveä. Yölaskeutumista varten kiitotie on varustettu valaistuksella ja majakalla. Polttoainetankkaus ja huoltotoiminnoista vastaa Steinbach Flying Club. Kentällä on myös ympärivuotinen levähdystila. Steinbachin toinen lentokenttä on kaupungin eteläpuolella sijaitseva yksityinen Steinbach (South) Airport, jota ylläpitää Harv's Air Service. Asfaltti ja ruohopinnotteisen pääkiitotien pituus on 945 m ja leveys 30 m. Toinen ruohopinnotteinen kiitotie on 559 m pitkä ja 30 m leveä. Se risteää pääkiitotien kanssa. Steinbachista on noin tunnin ajomatka Winnipegin kansainväliselle lentoasemalle. == Lähteet == Luokka:Manitoban kaupungit
Beatles VI

Beatles VI on The Beatlesin kesäkuussa 1965 Yhdysvaltojen markkinoille julkaistu albumi. ==Kappaleet== *Kaikki kappaleet kirjoittaneet John Lennon ja Paul McCartney, ellei toisin mainita. A-puoli # # # # # # B-puoli # * # # # # ==Kokoonpano== *John Lennon - rytmikitara, laulu, kosketinsoittimet *Paul McCartney - bassokitara, laulu, piano *George Harrison - soolokitara, laulu, tamburiini *Ringo Starr - rummut, lyömäsoittimet, laulu == Lähteet == Luokka:The Beatlesin albumit Luokka:Vuoden 1965 albumit
Koop

Koop on ruotsalainen elektronista jazzia soittava duo, jonka perustivat uppsalalaiset Magnus Zingmark ja Oscar Simonsson vuonna 1995. ==Diskografia== * Sons of Koop (1997) * Waltz for Koop (2002) * Koop Islands (2006) * Coup De Grâce - Best of Koop 1997-2007 (2010) ==Aiheesta muualla== * Virallinen kotisivu * Virallinen MySpace-profiili Luokka:Jazzyhtyeet Luokka:Ruotsalaiset jazzyhtyeet Luokka:Ruotsalaiset elektronisen musiikin yhtyeet
Lykke Li

Lykke Li (oik. Li Lykke Timotej Svensson Zachrisson, s. 18. maaliskuuta 1986 Ystad, Ruotsi) on ruotsalainen laulaja-lauluntekijä, joka yhdistelee musiikissaan useita eri tyylilajeja. Hän on julkaissut viisi albumia: Youth Novels (2008), Wounded Rhymes (2011), I Never Learn (2014), So Sad So Sexy (2018) ja Eyeye (2022). ==Elämä ja ura== Lykke Li syntyi Ruotsissa Ystadin Skånessa 1986. Hänen äitinsä on valokuvaaja ja isä muusikko. Perhe muutti pian Tukholmaan ja viideksi vuodeksi Portugaliin Lin ollessaan kuusivuotias. Perhe vietti aikaa myös Lissabonissa ja Marokossa sekä talvisin Nepalissa ja Intiassa. 19-vuotiaana Lykke Li muutti Brooklyniin, New Yorkiin. Ruotsiin hän palasi 21-vuotiaana levyttämään esikoisalbumiaan. Lykke Lin toinen albumi Wounded Rhymes julkaistiin vuonna 2011. Hän on myös tehnyt kappaleen ”Possibility” Twilight – Uusikuu -elokuvan soundtrackille ja televisiosarjassa Valehtelevat viettelijät on soitettu hänen kappalettaan ”Get Some”. Kesällä 2011 Lykke Lin oli määrä esiintyä Helsingissä Flow Festivalilla, mutta esiintyminen peruttiin viime hetkellä sairaustapauksen vuoksi. Hän esiintyi festivalilla seuraavana vuonna. Hän on esiintynyt myös Tavastia-klubilla 7. huhtikuuta 2008 ja loppuvuodesta 2007 The Magic Numbers -yhtyeen lämmittelijänä. == Diskografia == === Albumit === * Youth Novels (2008) * Wounded Rhymes (2011) * I Never Learn (2014) * So Sad So Sexy (2018) * Eyeye (2022) === EP-levyt ja singlet === * ”Little Bit” (2007) * ”Tonight” (2008) * ”I'm Good, I'm Gone” (2008) * ”Breaking It Up” (2008) * ”Little Bit” (2008) * ”Get Some” (2010) * ”I Follow Rivers” (2011) * ”Sadness Is a Blessing” (2011) * ”No Rest For The Wicked” (2014) * ”Love Me Like I'm Not Made Of Stone” (2014) * ”Gunshot” (2014) *”still sad still sexy” (2019) *”I Will Survive” (2020) *”BRON” (2020) ==Lähteet== == Aiheesta muualla == * Virallinen kotisivu * Virallinen MySpace-profiili Luokka:Ruotsalaiset laulaja-lauluntekijät Luokka:Vuonna 1986 syntyneet Luokka:Elävät henkilöt Luokka:Seulonnan keskeiset artikkelit
Shay Astar

Shay Astar (s. 29. syyskuuta 1981) on yhdysvaltalainen näyttelijä ja muusikko, joka tunnetaan erityisesti August Lefflerin roolista tilannekomediasarjassa Kolmas kivi auringosta. == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset muusikot Luokka:Vuonna 1981 syntyneet Luokka:Elävät henkilöt
SmoothWall

SmoothWall on Linux-jakelu, joka on suunniteltu palomuurikoneisiin. SmoothWallia ohjataan selainpohjaisella käyttöliittymällä eikä aiempaa Linux- kokemusta tarvita. SmoothWallin takana on kaupallinen yhtiö, jolla on valikoimissaan myös maksullisia palomuuri- ja web-suodatusohjelmistoja. SmoothWallin ensimmäinen ilmaisversio julkaistiin vuonna 2000, ja maksullinen versio vuonna 2001 == Katso myös == * Palomuuri * Reititin * IPCop == Aiheesta muualla == * www.smoothwall.org Luokka:Palomuuriohjelmat Luokka:Linux- jakelupaketit
Bent Madsen

Bent Madsen on tanskalainen sosiaalipedagogi. Hänen näkemyksensä mukaan modernissa yhteiskunnassa on havaittavissa integraatioprobleema. Madsen katsoo sosiaalipedagogiikan olevan erityinen strategia, joka edistää yhteiskunnan integraatiota. == Madsenin kukka == Bent Madsen on kehittänyt nk. Madsenin kukan, jonka avulla kuvataan sosiaalipedagogisesti orientoituneen ammattilaisen osaamisaluetta. Näitä alueita voidaan kuvata seuraavalla tavalla: # Tuottava pätevyys: ympäristön luovaa muokkaamista erilaisia työvälineitä ja menetelmiä käyttäen, kykyä organisoida ja suunnitella. # Ilmaisullinen pätevyys: kyky asettua toisen asemaan millä ilmaisun muodolla tahansa, herkkyys asiakkaan yksilöllisyyteen. # Kommunikatiivinen pätevyys: kyky toimia yhteistyössä ja solmia luottamuksellisia vuorovaikutussuhteita sekä organisoida sosiaalista toimintaa. # Analyyttinen ja synteesiä luova reflektiivinen pätevyys: jatkuva maailmankuvan ja ihmiskuvan luominen/tarkistaminen. Jatkuva toimintaa kehittävän teorian luonti. # Toimintapätevyys: yhdistää kaikki edellä kuvatut pätevyysalueet. Tätä mallia voidaan soveltaa niin sosiaalialan työntekijöiden toimintaan, kuin sosionomi (AMK) -tutkinnon tutkintorakenteeseen. == Katso myös == * Sosiaalipedagogiikka == Lähteet == * * === Viitteet === Luokka:Tanskalaiset tieteilijät Luokka:Kasvatustieteilijät Luokka:Syntymävuosi puuttuu Luokka:Elävät henkilöt
Herman Nohl

Herman Nohl (7. lokakuuta 1879 Berliini – 27. syyskuuta 1960 Göttingen) oli 1920-luvulla henkitieteellis-hermeneuttisen sosiaalipedagogiikan merkittävimpiä saksalaisia teoreetikoita. Koulutukseltaan Nohl oli filosofi ja hän toimitti muun muassa vuonna 1928 Pedagogiikan käsikirjan. Nohlin mukaan sosiaalipedagogiikan tehtävänä oli ottaa vastuuta lasten ja nuorten kasvatuksesta tapauksissa, joissa kodin ja koulun antama kasvatus oli riittämätöntä. Nohl kehitti sosiaalipedagogiikkaa arkipäivän pedagogiikan suuntaan, hän oli myös ajattelussaan hyvin yksilökeskeinen. Nohl piti pedagogisessa toiminnassa tärkeimpänä kasvattajan ja kasvatettavan persoonallista suhdetta. Hän näki sosiaalipedagogiikan autonomisena nuortenhuollon teoriana, jonka keskeisenä tavoitteena oli yksilön tahdon herättäminen itseapuun sekä vastuullisuuteen itsestä ja yhteiskunnasta. Nohlin henkitieteellis-hermeneuttisen sosiaalipedagogiikan tulkinnan lähtökohtana oli sosiaalipedagoginen käytäntö ja tavoitteena tämän käytännön ymmärtäminen sitä muovanneiden historiallisten, yhteiskunnallisten, kulttuuristen ja psyykkisten tekijöiden kautta. Hänen pyrkimyksenä oli herättää pedagoginen henki elämän kaikilla alueilla, joilla ihmisten välille muodostuu kasvatuksellinen suhde. Nohlin näkemys pedagogiikasta kattaa näin ihmisen elämänkaaren imeväisestä aikuisuuteen. Nohl kehitti henkitieteelliseltä pohjalta ajatusta autonomisesta sosiaalipedagogiikkatieteestä. Sosiaalipedagogiikka saattoi kehittyä itsenäisenä tieteenä ja oppialana autonomisen pedagogiikkatieteen kautta. Hänen tähtäyspisteenä oli ihmisen siveellinen kohottaminen yhä ihmisarvoisempaan elämään. Itsenäisen sosiaalipedagogiikkatieteen ohjelmassa lähtökohtana oli ajatus tieteen ja toiminnan, teorian ja käytännön vastavuoroisuudesta. Henkitieteellisen sosiaalipedagogiikan tuli olla käytännön toimintaa ymmärtävä tiede, joka palvelee sosiaalipedagogista käytäntöä ja on olemassa sitä varten. Tällä sosiaalipedagogiikalla oli kaksi kohdealuetta: toisaalta yksilön materiaalinen, taloudellinen, siveellinen ja oikeudellinen hätä ja toisaalta yhteiskunnan laajat mittasuhteet saavuttanut sosiaalinen ja kulttuurinen kriisi. Nohlin mukaan olen-naista henkitieteellisessä sosiaalipedagogisessa suhteessa on joustavuus ja herkkyys, subjektiuden mahdollistava vastavuoroisuus sekä huomion kiinnittäminen ihmisen yksilöllisiin tarpeisiin ja mahdollisuuksiin. Tässä työotteessa on siis kyse spontaaniudesta, luovuudesta ja ainutkertaisuutta korostavan inhimillisen vuorovaikutuksen periaatteesta. Pedagogisen suhteen ydin ja samalla kaiken pedagogisen vaikutuksen edellytys on pedagogiseen rakkauteen perustuva luottamus. == Lähteet == * * Luokka:Saksalaiset filosofit Luokka:Saksalaiset kasvatustieteilijät Luokka:Vuonna 1879 syntyneet Luokka:Vuonna 1960 kuolleet
Adolph Diesterweg

Adolph Diesterweg (1790-1866) oli saksalainen kasvatusajattelija, joka ansioitui Saksan kansakoululaitoksen järjestämisessä ja opettajasivistyksen kohottamisessa. Hän toimi sveitsiläisen pedagogi Johann Heinrich Pestalozzin (1746-1827) hengessä. Adolph Diesterweg ja Karl Mager ottivat ensimmäisinä sosiaalipedagogiikan käsitteen käyttöön ja tulkitsivat sen sisältöä. Diesterweg korosti tulkinnassaan pedagogista näkökulmaa huono-osaisten auttamiseen ja sosiaalipedagogiikan läheistä yhteyttä sosiaalipolitiikkaan. Diesterwegille sosiaalipedagogiikka tarkoitti yhteiskunnan huono-osaisten auttamiseen suuntautuvaa pedagogiikkaa. Se oli keino vastata sosiaalisiin ongelmiin kasvatuksellisilla keinoilla. Sosiaalipedagogiikka oli hänelle pikemminkin yhteiskunnallinen ja poliittinen käsite kuin pedagoginen käsite. Se merkitsi hänelle pyrkimystä sosiaalisen kysymyksen pedagogiseen kohtaamiseen mutta sen lisäksi hän kannatti myös huono-osaisten materiaalista auttamista. Diesterweg tähtäsi myös huono-osaisuuden ennaltaehkäisyyn. Hän piti tärkeänä opettajien tietoisuutta sosiaalipoliittisten toimenpiteiden välttämättömyydestä köyhyyden lievittämisessä ja poistamisessa, siksi hän suositteli opettajien koulutukseen myös sosiaalipoliittista kirjallisuutta. ==Lähteet== * Luokka:Saksalaiset kasvatustieteilijät Luokka:Vuonna 1790 syntyneet Luokka:Vuonna 1866 kuolleet
Aron Kangeqilainen

Aron Kangeqilainen (9. huhtikuuta 1822 Kangeq, Grönlanti – 12. maaliskuuta 1869) oli grönlantilainen inuitti-metsästäjä, taiteilija ja suullisen perinteen osaaja. Hänen maalauksensa kuvailivat inuittien kulttuuria ja historiaa. Hänen tarinansa ovat tunnettuja grönlantilaisessa lastenkirjallisuudessa.Historical dictionary of the Inuit By Pamela R. Stern, pg 32 == Lähteet == Luokka:Grönlantilaiset henkilöt Luokka:Eskimokansoihin kuuluvat henkilöt Luokka:Vuonna 1822 syntyneet Luokka:Vuonna 1869 kuolleet Luokka:Taidemaalarit